Title: Orientacions per a l'alumnat
Course: CFGS - Disseny i edició de publicacions impreses i multimèdia > Section: Especificacions inicials, arquitectura d'informació i usabilitat d'una app

Orientacions per a l'alumnat

Disseny d’interfícies

Aquest mòdul pretén que l’alumne aprengui a pensar com un dissenyador d’apps; és a dir, a dissenyar pensant en tasques concretes que han de realitzar usuaris concrets en entorns i situacions ben concretes.

En aquest sentit és interessant evitar el trastorn del disenyador hipster, també anomenat oh, se m’ha acudit una idea genial!

Aquest transtorn es caracteritza per la tendència a crear dissenys novedosos i poc habituals pel simple fet de fer-los diferents. En general, sol portar al disseny d’interfícies poc intuitives i poc usables.

Per exemple, imagineu el cas d’una web en la qual clicant al logo de dalt a l’esquerra de la pàgina anéssim a parar a la pàgina de contacte enlloc de tornar a la home. Seria estrany i gairebé molest, no? El disseny d’interfícies té molt a veure amb convencions i hàbits.

De manera que utilitza bé els elements que ja existeixen. Probablement sigui el millor punt de partida per a fer un bon disseny. Aquí tens algunes ajudes:

· Dissenyar per Android

És molt recomanable fer una ullada a aquesta pàgina per agafar la filosofia de disseny Android i aplicar-la als nostres projectes. Igualment permet descarregar material, icones, paletes de colors, etc:

http://developer.android.com/design/get-started/principles.html

· Dissenyar per iOS

L’equivalent d’Apple, molt ben estructurat i amb interessants consideracions de tipus potser més teòric:

https://developer.apple.com/library/ios/documentation/UserExperience/Conceptual/MobileHIG/

Ja que estarem treballant per a molts dispositius a la vegada (tablets, smartphones, phablets, smartwatches, etc) i cal que els nostres dissenys s’adaptin a cada pantalla aquí pots veure les mides de pantalla en píxels per a diferents dispositius:

http://mydevice.io/devices/

Altres recursos interessants:

Fonts en anglès

Molta informació i recursos sobre disseny d’apps està en anglès.

Recordeu que podeu traduïr qualsevol pàgina web copiant la seva URL i engantxant-la dins de l’espai d’introduccio de text de Google Translate ( https://translate.google.com/ ). També podeu traduïr un pdf o altres documents que tingueu en local en el vostre ordinador clicant a “ traduïu un document. ”

Projecció de la pantalla del dispositiu mòbil en un projector.

En algun moment pot ser que necessitis compartir o mostrar la pantalla del teu dispositiu mòbil.
En aquests casos pot ser interessant:
- Captures de pantalla

Tant els sistemes iOs com Android tenen opció de fer captures de pantalla. Busca a Google com es fa per al teu dispositiu en concret.

- Projecció de la pantalla en un monitor extern o un projector

Via un connector-adaptador adequat pots connectar el teu dispositiu a un monitor o projector amb entrada VGA:

- Grabació del que succeeix a la pantalla

Hi ha apps tant gratuïtes com de pagament que permeten enregistrar el que succeeix a la pantalla per si has de documentar algun procés amb una app instal·lada al teu dispositiu.
Busca a Google quina app és més adequada al que necessites.