Title: Dinàmica del projecte
Course: CFGS - Disseny i edició de publicacions impreses i multimèdia > Section: ORIENTACIONS PER AL PROFESSORAT

Consideracions sobre la dinàmica del projecte

Les etapes del projecte a realitzar:

Es farien grups de dues - tres persones que al llarg del mòdul portarien a terme:

  · Una proposta de tipus comercial per a un projecte basat en una app mòbil

  · Un esbós gràfic de la proposta

  · Una proposta de disseny per a aquesta app tenint en compte els hipotètics condicionants comercials, d’usabilitat, etc

     · La proposta hauria d’incloure disseny per a diferents mides de pantalla (responsivitat)

  · La programació

     · a) D’un mockup o esbós funcional (via app inventor, per exemple) que sense implementar el disseny proposat sí que permeti experimentar tota o part de la funcionalitat de l’app

     · b) D’una web app. Per exemple, programant-la en Wordpress que semblés i es comportés com una app nadiua tot i no ser-ho. Això permetria realitzar el projecte final sense limitacions pel que fa al disseny (encara que potser sí en la funcionalitat)

  · Realització del material gràfic i/o audiovisual necessari per a la promoció del producte en diferents canals

Possible enfocament del projecte:

D’entrada seria interessant valorar l’opció de fer una web app o una app híbrida (http://www.nngroup.com/articles/mobile-native-apps i http://www.socialhunt.net/blog/types-of-mobile-app/) que tot i ser una app al seu interior carregués una pàgina web (responsive, és clar). Aquesta pàgina fins i tot podria estar dotada d’un CMS tipus Wordpress.

Això permetria que els alumnes poguéssin implementar al 100% les seves propostes de disseny en la app final i adaptar els dissenys a les diferents mides de pantalla. Si portessin a terme el projecte amb App Inventor, això no seria possible per limitacions de la pròpia eina. En aquest cas s’haurien de limitar a fer un mockup funcional de l’app i el disseny presentar-lo en algun altre suport.

Pel que fa a la temàtica del projecte, valorar que des del punt de vista del dissenyador multimèdia, potser podrien explotar al màxim les capacitats obtingudes al llarg del cicle amb apps basades en contingut multimedia. Aquestes apps, tipus diaris o publicacions online, apps amb e-commerce, eienes per a pujar i compartir tutorials, fotos, música, etc .. serien més fàcils de realitzar íntegrament que no pas jocs o apps basades en funcionalitats del dispositiu com ara els acceleròmetres, el geoposicionament, etc. Aquestes apps potser semblen més llamineres a priori però al tenir-hi un gran pes específic la programació segurament no permetrien explotar a fons les capacitats de portar terme una bona UX (http://www.fatdux.com/es/what/what-is-ux).

Col·laboració amb d’altres families

Una opció a valorar seria incorporar en aquestes tasques la col·laboració intra-centre o inter-centres amb les altres families de comerç o d’informàtica.

  · En aquest cas, els alumnes podrien realitzar el seu disseny sobre una proposta realitzada pels alumnes d’una altra familia. O bé fer arribar el seu disseny a un grup de la familia d’informàtica per tal de que puguin programar la seva app.

Aquí potser caldria un contacte previ amb els professors dels diferents grups per coordinar:

  · Quina proposta es tiraria endavant i qui ho hauria de decidir (els alumnes dels diferents grups en votació?)

  · Ajustar uns terminis perque cada un dels grups s’hi ajusti en el seu ritme de treball

  · Definir les eines col·laboratives que s’utilitzarien. Per exemple:

     · Google Drive per compartir documents

     · Skype per comunicacions / Grups de Watsapp

     · Asana per controlar els ritmes de cada fase de treball

     · Balsamiq per a realitzar els prototips